als_Latn dik_Latn sna_Latn
Miliarderi arriti një fitore edhe në Nevada, duke çimentuar shanset që të jetë ai kandidati i Republikanëve në zgjedhjet për president të Shteteve të Bashkuara të Amerikës.
Këtë herë ai i la shumë mbrapa rivalët e tij më të afërt, Marcio Rubio dhe Ted Cruz.
Në fjalimin e tij, Trump tha: “Fituam me të rinjtë, fituam me të moshuarit. Fituam me ata të mirë-edukuarit, fituam edhe tek të keq-edukuarit. I dua të keq-edukuarit. Ne jemi njerëzit më të zgjuar, ne jemi njerëzit më besnikë”.
Ai deklaroi se pavarësisht retorikës së tij kundër emigrantëve meksikanë dhe ndërtimit të një muri në kufirin jugor të SHBA, sërish mori 46 përqind të votave hispanike në këtë shtet.
Në rang kombëtar, Trump ka 35 përqind të votave, me Ted Cruz që e ndjek nga pas me vetëm 19.4 përqind. Disa analistë thonë se ndarja e votave mes Ted Cruz dhe Marco Rubio është shkaku i triumfit të Trump.
als_Latn als_Latn als_Latn als_Latn als_Latn